Roque González de Santa Cruz

Roque González de Santa Cruz, også Rochus Gonzales (1576–1628) var en jesuitt, misjonær og martyr som ble helgenkåret i 1988. Liv og virke Bakgrunn Roque González de Santa Cruz, født i det som senere ble Paraguay, var sønn av en spansk conquistador ved navn Bartolomé González de Villaverde og Asunción-fødte María de Santa Cruz, datter av spanjolen Juan de Santa Cruz og en guaraníkvinne. Både faren og bestefaren ankom Sør-Amerika i flåten ledet av Pedro de Mendoza. På grunn av den store innfødte befolkningen i regionen talte han guaraní flytende fra tidlig alder, i tillegg til spansk som morsmål. Prest I 1598, i en alder av 23 år, ble González ordinert til prest av biskop Fernando Trexo y Senabria av Córdoba, for å tjene det meget stoer bispedømmet. Senere ble han utnevnt til sogneprest for katedralen i Asunción av den spanske biskopen Martín Ignacio de Loyola, en slektning av Ignatius av Loyola. Han utførte forskjellige apostoliske aktiviteter og godtok ikke stillingen som generalvikar i Asunción fordi han ønsket å nå ut til urbefolkningen selv for å evangelisere den. Jesuitt og misjonær I 1609 ble han medlem av jesuittordenen, og begynte sitt virke som misjonær, i det som nå er Brasil. Han var den første av europeisk ætt (han var en criollo, spansk og indiansk) som betrådte det som i dag (2025) er delstaten Rio Grande do Sul, og utvidet østover til denne regionen det system av jesuittreduksjoner (f.eks. argentinske San Ignacio Miní) som var blitt begynt i (dagens) Paraguay. González' ankomst til området skjedde først etter at han hadde utviklet delikate tillitsforhold til lokale urfolksledere, hvorav noen fryktet at prestene beredte veien for ankomsten av masser av spanske kolonister til deres land. Pater Roque González de Santa Cruz grunnla en rekke slike reduksjoner, også de jesuittreduksjoner som senere vokste til å bli byene Posadas og Encarnación. Sammen med sin spanske ordensbror Alonso Rodríguez S.J. ble han myrdet 15. november 1628 i Caaró (da i Brasil, nå (2025) i provinsen Corrientes i Argentina) på befaling av cacique Ñezú, en guaranihøvding. Den 17. november 1628 led også den spanske jesuittpresten Juan de Castillo martyrdøden. Venerasjon Hjertet til San Roque og spydet som han ble drept med, ble anbragt i Martyrenes kapell i Asunción. Roque González de Santa Cruz ble saligkåret med sine medbrødre Alonso Rodríguez og Juan de Castillo den 28. januar 1934 og kanonisert den 16. mai 1988 av pave Johannes Paul II i Asunción. Hans minnedag er den 16. november. San Roque er skytshelgen for byen Posadas i Argentina og hovedstaden Asunción i Paraguay. Han er Paraguays første helgen. Referanser Litteratur Philip Caraman, S.J.: The lost paradise: An account of the Jesuits in Paraguay, 1607-1768 (1975) Ghezzi, Bert. "St. Roque González, SJ (1576-1628)", Voices of the Saints, ISBN 978-0-8294-2806-3 Clement J. McNaspy, S.J.: Conquistador without Sword. The Life of Roque González, S.J., Chicago, Loyola University Press, 1984, 206pp. 'Os Olhos do Pe. Roque' or 'Father Roque's Eyes' Arkivert 23. august 2018 hos Wayback Machine. Arkivert 2018-08-23 hos Wayback Machine